399.33 REGOLAMENTI DWAR L-UŻU TA’ RADJOKOMUNIKAZZJONI MINN BASTIMENTI TAL-GWERRA U MINN INĠENJI TAL-AJRU MILITARI BA RRANIN L-AVVIŻ LEGALI 456 tal-2010. L-AVVIŻ LEGALI 456 tal-2010. 1. It-titolu ta’ dawn ir-regolamenti hu Regolamenti dwar l-Użu ta’ Radjokomunikazzjoni minn Bastimenti tal-Gwerra u minn Inġenji tal-Ajru Militari Barranin. 2. Tifsir. Kap. 399. (1) Kull riferenza f’dawn ir-regolamenti għal "l-Att "hi riferenza għall-Att biex jirregola Komunikazzjonijiet Elettroniċi, u kull regolament magħmul taħt u, kemm-il darba r-rabta tal-kliem ma tkunx teħtieġ xort’oħra, u bla ħsara għad-disposizzjonijiet tas-sub regolament (2) id-disposizzjonijiet tal-artikolu 28 tal-Att għandhom japplikaw għal dawn ir-regolamenti. (2) F’dawn ir-regolamenti u kemm-il darba r-rabta tal-kliem ma tkunx teħtieġ xort’oħra, "l-Awtorità" tfisser l-Awtorità ta’ Malta dwar il-Komunikazzjoni. 3. Restrizzjonijiet fuq l-użu ta’ apparat ta’ radjo-komunikazzjoni, minn bastimenti tal-gwerra jew inġenji tal-ajru barranin li jakkumpanjaw dawk il-bastimenti. (1) Ebda bastiment tal-gwerra barrani jew inġenju tal-ajru militari barrani li jkun qiegħed jakkumpanja lil dak il-bastiment m’għandu, waqt li jkun jinsab f’xi port ta’ Malta jew f’distanza ta’ tnax-il milnawtiku minn Malta mingħajr ma jikseb permess minn qabel mingħand l-Awtorità, juża l-apparat ta’ radjokomunikazzjoni li jkollu. (2) Fl-applikazzjoni biex jinħareġ dak il-permess għandhom jingħataw dettalji tas-sistema, inkluż il-frekwenzi tar-radju, modi ta’ emissjoni, bandwid ths, ħinijiet ta’ trasmissjoni u qawwa tat-trasmissjoni li l-applikant ikun irid juża. 4. Restrizzjonijiet fuq inġenji tal-ajru militari li ma jkunux qegħdin jakkumpanjaw bastimenti tal-gwerra barranin. (1) Ebda inġenju tal-ajru militari barrani li ma jkunx qiegħed jakkumpanja bastiment tal-gwerra barrani m’għandu, filwaqt li jkun qiegħed Malta jew f’xi port f’Malta, jew f’distanza ta’ tnax-il milnawtiku minn Malta, mingħajr ma jkollu permess bħal dak stipulat fir-regolament minnufih qabel dan mill-Awtorità, juża l-apparat ta’ komunikazzjoni elettroniku jew radjokomunikazzjoni li jkollu. (2) Fl-applikazzjoni biex jinħareġ dak il-permess għandhom jingħataw id-dettalji msemmija fir-regolament 3(2). 5. Kundizzjonijiet li taħthom jista’ jingħata permess għall-użu ta’ apparat. L-Awtorità tista’, meta ssirlha applikazzjoni konformement ma’ dawn ir-regolamenti, tagħmel kundizzjonijiet għall-għoti ta’ dak il-permess li bihom- (a) tipprovdi kontra kull interferenza ma’ stazzjonijiet oħra; (b) teħtieġ li t-trasmissjoni għandha titwaqqaf minnufih malli ssir talba għaldaqstant mill-Awtorità jew minn xi stazzjon fiss fuq l-art; (ċ) tipprojbixxi senjalazzjoni fit-tul bl-użu ta’ apparat li jkun jittrasmetti xort’oħra milli waves kontinwi u puri.